ERFENISDAG 2013 | TIA MYSOA
Die volgende berig was geskryf deur Ané Roux (Caxton):
Braaivleis, potjieskos, souskluitjies, koeksisters, stokbrood, tuisgemaakte konfyt en vele tradisionele gunstelinge om die mond te laat water.
Dan is daar volkspele, boeresport, n boereorkes en n aanloklike antiekmark ook.
Die bestuur by die Voortrekkermonument staan behoorlik reg om Pretorianers te verwelkom met n dag propvol aktiwiteite ter viering van die 175ste herdenking van die Groot Trek, toepaslik op 24 September tydens Nasionale Erfenisdag.
'n Afrikanerkultuurfees met boeremusiek, tradisionele demonstrasies, boeresport, smul lekkernye en die gewilde antiekmark sowel as lekker vermaak gaan van hierdie erfenisdag 'n puik gesinsdag maak.
Die Groot Trek herdenking word gevier in samewerking met Rekord en Afriforum wat Afrikaners en ons geskiedenis op Nasionale Erfenisdag saam met Pretorianers wil vier.
Die feesviering herdenk die uittog van meer as 20 000 pioniers uit die destydse Kaapkolonie na die onbekende binneland, 'n trek opsoek na vryheid en onafhanklikheid wat uiteindelik gelei het tot die ontstaan van die Zuid-Afrikaansche Republiek en die Republiek van die Oranje Vrystaat.
Pretorianers word genooi om saam vir die naam Pretoria te kom braai by die Monument en terselfdertyd hul erfenis as Afrikaners te vier.
Wishing all readers a fabulous Heritage Day!
There are currently 19 posts with the label “heritage” on this blog. The following are the most recent: